Ne voe brudet ar marvailh nemet pa voe berraet ha kempennet gant Jeanne-Marie Leprince de Beaumont en he dornlevr Le Magasin des enfants en 1757. Ganti e voe lamet an eil lodenn ma konte Gabrielle-Suzanne de Villeneuve an tabut a savas etre ar boudiged diwar-benn orin roueel Belle, met ouzhpennañ a reas ur gaoz etre ar chouarnerez, an Dimezell Bonne, hag he skoliadezed. diwar an doare-se eo e voe savet an holl zoareoù all goude, pe dostik.